**Kostra človeka, kostra hlavy**

**ZOPAKUJTE SI:**

**Už v úvode sme hovorili o tom, že kostra je pevnou oporou tela a chráni dôležité ľudské orgány. Aké vnútorné orgány chránia rebrá? Aký dôležitý orgán máme ukrytý v lebke? Čítaj a dozvieš sa.**

**Kostru človeka rozdeľujeme na tri základné časti:**

* **kostru hlavy**
* **kostru hrudníka**
* **kostru končatín**

**KOSTRA HLAVY (lebka)** - je zložená z 22 kostí, má mozgovú a tvárovú časť.

***Mozgová časť:*** začína **čelovou** kosťou, ku ktorej sa pripájajú dve **temenné kosti.** Zadnú časť lebky tvorí **záhlavná kosť.** Po stranách sa k temenným kostiam pripájajú **spánkové kosti.** Kosti mozgovej časti lebky chránia okrem mozgu aj zrakový a sluchový orgán.

**Tvárová časť** lebky sa skladá z dvoch silných kostí, z pevnej **čeľuste** a pohyblivej **sánky**, do ktorých sú vklinené zuby. Tvárovú časť lebky tvoria ešte **jarmové, podnebné, nosové, slzné** kosti a ďalšie kosti a kostičky. Sánka je jednou pohyblivou kosťou lebky.

**Otázky a úlohy:**

**1. Ktoré dôležité orgány chráni lebka? \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**2. Ukážte na sebe kostí mozgovej a tvárovej časti lebky.**